
	1.
	Noteikumu projekts
1.1. kārtību, kādā aprēķina un piešķir valsts budžeta finansējumu kultūrizglītības programmas “Latvijas skolas soma” (turpmāk – kultūrizglītības programma) īstenošanai to izglītības iestāžu dibinātājiem (turpmāk – finansējuma saņēmējs), kuras īsteno klātienes pamatizglītības, vispārējās vidējās izglītības, profesionālās pamatizglītības vai profesionālās vidējās izglītības programmas (turpmāk – izglītības programma);
	Priekšlikums
Izsakām priekšlikumu papildināt punktu ar arodizglītības programmām, jo noteikuma projekta mērķa grupā iekļaujas arī šo programmu izglītojamie. Tāpat izsakām priekšlikumu konkretizēt minēto profesionālās izglītības programmu finansējuma saņēmēju loku, jo minētajās profesionālās izglītības programmās var mācīties izglītojamie ar iegūtu vidējo izglītību.
Piedāvātā redakcija
1.1. kārtību, kādā aprēķina un piešķir valsts budžeta finansējumu kultūrizglītības programmas “Latvijas skolas soma” (turpmāk – kultūrizglītības programma) īstenošanai to izglītības iestāžu dibinātājiem (turpmāk – finansējuma saņēmējs), kuras īsteno klātienes pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas, kas tiek īstenotas pēc pamatizglītības ieguves (turpmāk – izglītības programma);
	Ieva Suškeviča (IZM)

	2.
	Noteikumu projekts
3.2. valsts dibinātām profesionālās vidējās izglītības iestādēm.
	Priekšlikums
Profesionālās izglītības likums neparedz profesionālās vidējās izglītības iestādes statusu, tāpēc izsakām priekšlikumu svītrot vārdu vidējās. Turklāt jau 1.1. punktā ir norādīts, kuru programmu izglītojamajiem tiek piešķirts finansējums, tāpēc nav nepieciešams atkārtoti norādīt uz izglītības pakāpi.
Finansējumu piešķir arī Murjāņu sporta ģimnāzijai, kas ir valsts dibināta vispārējās vidējās izglītības iestāde, tāpēc 3.2. punkts papildināms ar vārdiem "vispārējās vidējās izglītības iestāde".
Piedāvātā redakcija
3.2. valsts dibinātām profesionālās izglītības iestādēm un vispārējās vidējās izglītības iestādēm.
	Ieva Suškeviča (IZM)

10.2. valsts dibinātajām profesionālās vidējās izglītības iestādēm – normatīvajos aktos budžeta plānošanas un izpildes jomā noteiktajā kārtībā.
	Priekšlikums
Profesionālās izglītības likums neparedz profesionālās vidējās izglītības iestādes statusu, tāpēc izsakām priekšlikumu svītrot vārdu vidējās. Turklāt jau 1.1. punktā ir norādīts, kuru programmu izglītojamajiem tiek piešķirts finansējums, tāpēc nav nepieciešams atkārtoti norādīt uz izglītības pakāpi.
Finansējumu piešķir arī Murjāņu sporta ģimnāzijai, kas ir valsts dibināta vispārējās vidējās izglītības iestāde, tāpēc 10.2. punkts papildināms ar vārdiem "vispārējās vidējās izglītības iestāde".

